ત્રણ મુખી રુદ્રાક્ષઃ ત્રણ મુખી રૂદ્રાક્ષ એ બ્રહ્મા, વિષ્ણુ અને મહેશનું સ્વરૂપ છે. ત્રણ મુખી રૂદ્રાક્ષ ધારણ કરનાર વ્યક્તિને ગત જન્મના પાપોમાંથી મુક્તિ મળે છે. જે લોકો ભય, તિરસ્કાર, તેમજ હીન ભાવનાથી પીડાતા હોય તેવા લોકો માટે આ રૂદ્રાક્ષ ઉત્તમ ગણી શકાય. જે વ્યક્તિ વારંવાર બિમારીઓથી ઘેરાયેલો રહેતો હોય તેમને પણ આ રૂદ્રાક્ષ ધારણ કરવાથી શ્રેષ્ઠ ફળ પ્રાપ્ત થાય છે. દેવી ભાગવત અનુસાર આ રૂદ્રાક્ષ ધારણ કરવાથી ગર્ભપાતના પાપમાંથી પણ મુક્તિ મળે છે. આ રૂદ્રાક્ષ ધારણ કરવાથી મંગળને લગતા દરેક દોષ જેવાકે લોહીનો બગાડ, અકસ્માત, જમીનને લગતા વિવાદો વગેરેમાંથી મુક્તિ મળે છે.